Á hátíðarfundi bæjarstjórnar Mosfellsbæjar þann 9. ágúst 2007 var samþykkt að gera Salome Þorkelsdóttur að heiðursborgara Mosfellsbæjar . Salome Þorkelsdóttir er fædd í Reykjavík 3. júlí 1927 og voru foreldrar hennar Þorkell Sigurðsson og Anna Þorbjörg Sigurðardóttir . Salome Þorkelsdóttir lauk prófi frá Kvennaskólanum í Reykjavík 1945 . Salome giftist þann 22. febrúar 1947 Jóel Kristni Jóelssyni ( 1921 - 2007 ) , garðyrkjubónda . Þau eignuðust þrjú börn , Önnu , Jóel Kristinn og Þorkel . Salóme var kjörin í hreppsnefnd Mosfellshrepps árið 1966 og sat þar til 1982 . Hún var aðalgjaldkeri Mosfellshrepps 1972 - 1979 , varaoddviti 1978 - 1981 og oddviti 1981 - 1982 . Salóme var formaður stjórnar Tjaldanesheimilisins 1974 - 1980 og formaður samtaka sveitarfélaga í Reykjaneskjördæmi 1975 - 1979 . Árið 1979 var hún kjörin á Alþingi og sat á þingi til ársins 1995 . Störf Salome Þorkelsdóttur fyrir sveitarfélagið Mosfellsbæ , sem og í þágu lands og þjóðar , skipa henni verðugan sess meðal forystukvenna íslensks samfélags . Heiðursborgari Mosfellsbæjar 2000 Bæjarstjórn samþykkti einróma á fundi sínum 30. ágúst 2000 að Jón M. Guðmundsson yrði heiðursborgari Mosfellsbæjar . Með þessum heiðri er lagt fram þakklæti sveitarfélagsins og viðurkennig á hinu mikilvæga framlagi Jóns til uppbyggingar sveitarfélagsins en Jón var oddviti Mosfellshrepps 1962 - 1981 og hreppstjóri 1984 - 1990 . Jón tók virkan þátt í félagsstarfi innan og utan sveitarfélagsins og sat í stjórnum fjölmargra félaga og samtaka . Jón M. Guðmundsson fæddist í Reykjavík 19. september 1920 . Foreldara Jóns voru hjónin Ingibjörg Pétursdóttir ( 1892 - 1980 ) , húsfreyja , og Guðmundur Jónsson ( 1890 - 1946 ) , skipstjóri og útgerðarmaður . Þau festu kaup á jörðinni Reykjum í Mosfellssveit árið 1916 og fluttu þangað árið 1926 , þegar Jón var fimm ára . Að loknu búfræðiprófi árið 1942 lagði hann stund á alifuglarækt við University of Wisconsin 1945 - 1947 , í Svíþjóð 1949 og Washington 1961 . Jón var bóndi á Reykjum í Mosfellssveit 1947 - 2000 og frumkvöðull í alifuglarækt . Jón var mikill hugsjóna - og félagsmálamaður . Hann keppti í íþróttum og var virkur í íþróttahreyfingunni , var m.a. sæmdur gullmerki FRÍ , heiðursmerki Íþrótta - og ólympíusambands Íslands auk þess sem hann var heiðursfélagi í Ungmennafélaginu Aftureldingu . Heiðursborgari Mosfellssveitar 1972 Nóbelsverðlaunaskáldið Halldór Laxness var heiðursborgari Mosfellsbæjar árið 1972 en hann bjó í Mosfellsbæ alla sína tíð og sótti efnivið í margar sögur sínar í Mosfellssveit . Halldór Laxness fæddist 23. apríl 1902 í Reykjavík . Foreldrar hans voru Sigríður Halldórsdóttir , húsmóðir , og Guðjón Helgi Helgason , vegaverkstjóri og bóndi í Laxnesi í Mosfellssveit . Halldór lauk gagnfræðanámi 1918 og hóf nám í menntaskóla . Hann hætti námi 1919 , sama ár og hann gaf út Barn náttúrunnar , fyrstu skáldsögu sína . Hann hélt til náms erlendis , fyrst til Lúxemborgar og síðan til London . Hann dvaldist langdvölum utan Íslands en átti fast heimili að Gljúfrasteini í Mosfellssveit frá 1945 . Halldór Laxness fékk Bókmenntaverðlaun Nóbels 1955 en hann hlaut einnig fjölda annarra viðurkenninga og verðlauna . Gljúfrasteinn , heimili og vinnustaður Halldórs , var breytt í safn og opnað almenningi árið 2004 .